ISIGIDIMI SAMAXOSA, APRIL 2, 1888.

31

zama-Xosa ukuba mazixelwe inkomo, ukuze bonke abantu balwe nom-Lungu benemisindo, kungeko uyakulibala zinkomo, ukuze namhla um-Lungu aye kugalelwa elwandle ancanyiswe umxelo.

Ukulungisa eso siposo.

Lo nteto itshoyo asikuko nokuba iposisile, ayinalo nesu- ntswana elincinane le nyaniso, kunjalo nje isisintsompoti esingafani nanto. Nomntu ongqondo ilingeneyo nje kodwa ebengayifuzisa nezinye izinto lo nto ayibone ukuba inteto enjalo xa ebewazi ama-Xosa, nokutanda kwawo inkomo ne nkolo yawo Kuvuko Iwa bafileyo ukuba ayingeze yaba yinyaniso ngapandle kobuntsomi.

IMBALI ZAMANDULO.

[qitala lakwa ngqika.]

Nkosi—Amanyange anje ngo Tshunungwa iciko ebe- liwongamele amaciko onke, nonyana wake u Maxama wakwa Ndlambe, no Jan Tshatshu no Peke umpakati wake, nento eninzi kwezinye izizwe sebetshonile; namavo abebe man’ukusifundisa ngawo akolise ngokutshona nabo. Ababalisayo ngoku abasakwazi ukuzicokisela nje ngamanyange lawo. Namhla nje kuko indlela yokuba lowo azazele, ati nomfana abe nje ngenyange ukuzazi izinto zakudala. Nditsho ngokuzilesela ezincwadini, abakolisa ke ngoku kweli pepa lase Dikeni lingumhlahla-ndlela ukusinika amabali amandulo, ukuze sipepe indawo ezimbi, silinganise ezilungileyo, nje ngezi bezisenziwa yingxamsholo,—ibali lika Langa—esiti sakuzilesa zibe yimbamba mvelo, siti azi, ngebe baninzi abanje ngo Nqeno. Sibone ezikohlakeleyo ebe zisenziwa ngu Ngqika sizipepe.

Noko ke ubalileyo njalo kusanqweneleka. Ubusityele ukuba u-Nantsi wazala u-Nantsi njalo njalo, ulanda ude uye kufika eluzizini Iwenkungu yakudala, apo namanyange alahleke apambana kona. Makungabi njalo nakubazu- kulwana betu, ngezinto ezazeka kakuhle namhla nje, mazi- balwe asipe osenamabali.

Enye indawo esolekayo kula mabali, ngapandle kwendawo zika Nqeno no Ngqika kukunqina kwazo, azinanqata lokutyebisa intliziyo nje ngezindawo ubuzibalisa ngo Nqeno esingati tina luhlanga luntsundu sakuzilesa sizingce ngazo, kanti ke noko kunjalo nje ziko ezinye indawo ezintle esezisitele ngoku.

Esi *Sigidimi* besibalisa ngo Rarabe sandiposa, andazi ke ngoko ukuba walitinina ukulipata elo geza lika Palo, -ebelimana ukuti imini ezi, liblale entabeni pantsi komkobakazi omkulu. Oko bendi kwa Ngqika, waba netyala owuga- uleyo umkoba lowo ka Rarabe, endemka kwa Ngqika usemi, kusalatiswana ngawo. Okwangoku andikwazi, Umfo’mkulu uhleli emtunzini, ukangele imihlambi ehlisa ikweza i Bolo, neyakuqabela e Ncememe. Ezantsi paya ekaya e Bolo inyama iyosiwa. Kuroze udodana lumi ko- mkulu, lume ngomkoba, lunikelane ngenyama, iye kufika kumnumzana iseshushu. Kutiwa yindoda ebisiti ukuba iya kutetisa isizwe, isuke iqubule ikaka ihambe ingace- bisanga bani, sekuhlatywa umkosi, sesizimpokela isizwe ukulandela. Kutiwa namhla waya Ebatenjini eputuma intombi yake, u Ntsusa, esiti aba Tembu bamtukile nge nkomo abazilobolayo, babulala nonyana wake u Cebo, alandela ama Rarabe nje ngoko ebengako. Kute inkosi yakwenzakaliswa ngaba Tembu, yati ingcobo yamapakati ake ayabaleka, yasuka yamngungela yafa naye. Kusekusitiwa ngababalisayo ngalo ndawo,—“ Umawokulu wafa nenkosi.” Um-Xosa unawo amavo, anga akangefi. Nom-Te- mbu unawo, no Mbo unawo, akufuneki ke ukuba kubazukulwana betu kube mnyama kanye, ngendawo zokoko babo.

Lo ’mbali owayebalise lamavo, akabazi na o Nteyi no Ntlukwana, no Qukwana, izidwangube ezashiywa no Ngqika, ukuba zimondle, iziralarume kwinto ekohlakeleyo? Ebengevanga na lo mbaliseli, ukuba kwezi zinto zimbi, ebe zisenziwa ngu Ngqika, ezinye ngo Tutula, ebemane evela lo manene eyiyala eyitetisa inkosi esiti, ezi zinto zibanga ukuba abantu bayishiye? Kuza kuti kwalapo kuvele intanga zenkosi, ziti o Nteyi aba bayitisa amandla inkosi mayenze ngobukosi, ngentando yayo. Mababulawe abo baman’ukuyitetisa. Kwehla kwalanto yakudala eyehla ku nyana ka Solomon, zadelwa ingwevu, kwabanjwa iqinga lododana, wahluka umzi. Yini na ukuba ungasibaliseli ngomhla wasemalindeni, mhla kwapuma u Ndlambe nama Gcaleka bepetwe ngu Nxele, baza ku cita u Ngqika. Mhla ati la madoda abesel’ebalelwa eku-

feni, kuyakubonakala namhla nje, ongasenkosini. Tina inkosi yetu siyayitanda, sicase izenzo zayo ezikohlakeleyo zodwa. Bayolela usapo besiti abayi kubuya, bazakufela inkosi yabo. Akuvanga na ukuba kute kwakusa baxoba banxiba izindwe zobugora babo, bayingena impi yama Gcaleka nama Ndlambe bafela ndaweni nye ukuze ama Ngqika selebangazeka eshiya amakulu amahlanu, afe no Nteyi no Ntlukwana no Qukwana zati ezi nto beziseyelisela inkosi zaba ngo Kaka-kampetu, azayazi namhla ekuxa- kekeni kwayo? Le ndawo yindawo enemfundiso kubantu naku ma Tshawe, akulungile ukuba ibube, ati amagama abalondolozi nawo atshone, sekusitiwa u Nteyi wazala u Tyala, u Ntlukwana wazala u Neku, Mayi, Ngcumbe, u Qukwana, wazala u Mboyi no Nxokwana nabanye, kunga biko kumbi kwazekayo. Kanti ke naba nyana bebe bafuzile. Mandiqale ngo Nxokwana. Yena noko bendikolwa nguye, akafikelelanga kubalingane bake, o Tyala no Neku. Waye ndixasile ngo Nongqause, waye ngayivumi imfazwe ka Ncayecibi. Ukububa kwake kuze kushunyayelwa kum ngale nyanga igqitileyo. u Neku ndamncwaba pantsi komkobakazi omkulu emantloko o-Mgwali, ngase Gqolonci. Ebe yindoda exase inyaniso ngenxa zonke; into ebitiyene nenkohlakalo, nenkohliso, nokuba isenkosini nokuba ikumntu omnyama, ingabi nantloni. Ngo Nongqause oko ndandihamba emngcipekweni, akahlukananga nam. Mhlana ndamncwaba, ndeva ukuba kwapuke ingalo yam yokunene. Wayeyala ngamandla onke imfazwe ka Mlanjeni, wazondwa ngalo ndawo ngamawabo anxamela ukumbulala, wasinda ngokubalekela ema-Gqunukwebeni. Okuka Tyala kona kukodwa. Kukwa nje ngokukayise nakuba ebubele endlwini yake engqongwe lusapo Iwake. Le ncwadi iselinde, ngoko ke andisenako ukukulanda ndi- kucokise okwake ndingabuye ndikubuyele.

U Tyala ubube ekuxoleni kwemfazwe ka Ncayecibi.Bekumane kuza kushunyayelwa kum ukuqalwa kwake, kusitiwa pofu akuko ndawo ibuhlungu anayo, waye yena esiti njengokuba ama-Ngqika ecitakele nje, ebuje- Iwe yinkosi yawo, nabantwana bayo babanjiwe? yena unga angafa, angaluboni olusizi. Wawunjalo ke umbiko' omana ukuza kum. Akubanga mzuzu, kwaza kutiwa namhla elo nene ligodukile. Kutiwa amazwi okuyolela kwake wati; “ Wanga u Tixo anganditabata ndinga- luboni olusizi luwuhleleyo umzi wakowetu. Ndi- . hleli nje akuko nto ndiyifezileyo. Yehla imfazwe ye-Zembe ndisala, wacitakala umzi. Kwavela eka-Mlanjeni ndala, ndati akuko nto, uyaseyelisela, ndalahlwa ngamakowetu. Yehla imfazwe yasicita sagxotwa elizweni letu. Kuzakuvela u Nongqause ndibuye ndale, ubuye wacitakala umzi. Namhla kuzakubako le mfazwe ixolayo ngoku, ndibuye ndiyale, wanga umzi uyeva, kanti uzakweyela. Namhla nje asise nankosi, ife yile nto bendiyala, nabantwana bayo basebubanjweni, ndinga nam ndingafa, wanga u Tixo anganditabata.” Wabebekisa kunyana u Ntsangani. Wati namhla kutiwa ama-Ngqika makawele i Nciba, uzuke undincwabe kweli, uze wandule ukuwela. Ugqibe ngelo wagqita kweli hlabati lenkatazo lenyembezi. Ababaninzi emhlabeni apa abafikelele kule ndawo ka Tyala ukuba yena ebe ngumfo obekungati kwizizwe zakudala ezinje ngezama Grike nezama Roma ebekuti kuyo yonke imizi yawo kwenziwe izilinganiso ezizikumbuzo ngomntu onje ngaye kude kube sekupeleni kwamaxesha. Namhla kuncinane esikwenzayo, ngokulishicilela igama lonyana ka Nteyi nokububa kwake, kuze kuti abazukulwana bake bazi ngamagama o Nteyi no Tyala abafele inkosi zabo.

Ukuqoshelisa nditi nakuba ndiwabulela amabali osinike wona, amanqata uwashiyile, kuba ngapandle kwendawo ka Nqeno nale yo Nteyi no Ntlukuwana no Qukwana nonyana babo, ziko ezinye abangazivelisayo abazaziyo, ize zibe ngumfanekiso omhle ngabalindeleyo.

Malunga nento ka Funo, le uti wena yeka Gceya, ndingati isizwe sake oko sasimi e Ngqakayi nase Sheshegu, sabe sidume ngokupikela ukudla um-Lungu, yati le mfazwe yesixengxe, nakuba incukumiso ibinguTsili umpakati ka Tola, yona imbangi yalo mfazwe ibi kukudla um-Lungu. Yena u Tola lowo ebe lincoko, umfo onoburara enesisa obetandwa kakulu ngabantu bonke abebemazi. Waka wati kum ndigqita emzini wake ihashe lam lenzakele, wandiboleka imbaleki igwangqa lake. Kuti ndakufika ekaya ndiligoduse ihashe, ati unyana ka Funo lakufika aligxote alibuyisele kwa kum, ati nje ngokuba bendi likwele ndakolwa, selifanele mna ndodwa, maliye kufela kum. Kuse ndibona njalo selibuyile indikohli lo ndawo, ngokuba ndingazange ndivume kupiwa nto